СЪДИЙСКИ ПРАВИЛНИК


I. Общи положения

Чл.1. Настоящият правилник регламентира дейността на Съдийската колегия (СКл) на съдиите по Спортни Танци(СТ), Съдийския съвет (СС),съдийските комисии(СКм) и съдиите към Българска Федерация на Клубовете по Спортни Танци (БФКСТ). 
Чл.2. Целта на Правилника е: 
2.1. Да определи състава и дейността на Съдийската колегия;
2.2. Да определи състава и дейността на Съдийския съвет;
2.3. Да определи статута,категоризацията, правата и задълженията на съдиите по СТ;
2.4. Да определи дисциплинарни нарушения/наказания на съдиите по СТ;
2.5. Да определи критерии и области за съдийстване.
РАЗДЕЛ I
ПРАВИЛНИК ЗА ДЕЙНОСТТА НА СЪДИЙСКА КОЛЕГИЯ

Чл.3. Съдийската колегия е независим, колективен, помощен орган на БФКСТ, който осъществява регулацията на съдийската дейност.
Чл.4. Всички съдии, картотекирани към БФКСТ за съответната календарна година, са редовни членове на съдийската колегия;
Чл.5. Ръководен орган на СКл е Съдийският съвет(СС);
Чл.6. Членство в СКл се прекратява:
1) по собствено желание,чрез подаване на писмено заявление до Председателя на Съдийския съвет(СС);
2)  при неплащане на съдийски членски внос;
3) при некартотекиране към БФКСТ;
4)  в случай на дисциплинарно изключване от СКл. 
Чл.7. Общото събрание на СКл се състои от всички редовни членове на СКл.
Чл.8. Общото събрание на СКл се свиква по инициатива на СС на редовно заседаниe;
 Чл.9. Общо събрание се свиква с покана, която трябва да съдържа дневния ред, датата, часа и мястото за провеждането на Общото събрание. Поканата се оповестява един месец преди датата на ОС чрез публикуване в официалната интернет-страница на БФКСТ;
Чл.10. Комисия по пълномощията регистрира редовните членове, които удостоверяват участието си с личен подпис върху регистъра на участниците в Общото събрание на СКл;
Чл.11. Общото събрание се счита за законно, ако присъстват повече от половината от всички редовни членове. При липса на кворум събранието се отлага с един час по-късно на същото място и при същия дневен ред и може да се проведе, колкото и членове да се явят;
Чл.12. Всеки редовен член има право на един глас. Не се допуска гласуване с пълномощно;
Чл.13.  Всеки редовен член няма право на глас при решаването на въпроси, отнасящи се до него, неговия съпруг/а/ или роднини по права линия - без ограничения, по съребрена линия - до четвърта степен, или по сватовство - до втора степен включително;
Чл.14. Решенията на Общото събрание се вземат с мнозинство от присъстващите. 
Чл.15. По въпроси, които не са включени в обявения в поканата дневен ред, не може да се вземат решения
Чл.16. Предложения за допълнения в дневния ред се изпращат до офиса на БФКСТ или на официалния електронен адрес на БФКСТ една седмица преди датата на ОС на СКл.
Чл.17. Решенията на Общото събрание на СКл са задължителни за всички членове; 
Чл.18. Решенията на ОС на СКл подлежат на контрол относно тяхната законосъобразност и съответствие с Устава и съществуващата нормативна база на БФКСТ.
Чл.19. Общото събрание на СКл има следните правомощия:
/1/. Приема годишния отчет на СС;
/2/. Приема програмни документи за дейността;
/3/. Номинира и прави мотивирани предложения до УС на БФКСТ за нов състав на СС;
Чл.20. Членовете на СКл имат следните права:
/1/ да бъдат избирани в СС;
/2/ да имат свободен достъп до всички състезания от ДСК на БФКСТ;
/3/ да влизат в състава на съдийски комисии в страната и чужбина, съобразно своята категория;
/4/ да получават възнаграждения за участие в изпитни комисии ;
/5/ да получават възнаграждения за участие в провеждане на консултации, лекции и семинари организирани от БФКСТ ;
/6/ да участват във всички курсове, семинари и др. мероприятия организирани от БФКСТ 
/7/ да бъдат предлагани за морални и материални награди по решение на УС и СС на БФКСТ за проявени високи професионални и морални качества.


РАЗДЕЛ II

ПРАВИЛНИК ЗА ДЕЙНОСТТА НА СЪДИЙСКИ СЪВЕТ


Чл.21. Ръководен орган на СКл е Съдийският съвет (СС). 
Чл.22. Числеността и състава на СС се утвърждават с решение на УС на БФКСТ.
Чл.23. Членовете на СС трябва да бъдат редовни членове на СКл;
Чл.24. Председателят се избира от СС с обикновено мнозинство.
Чл.25. СС има следните правомощия и задължения: 
/1/. Определя реда за получаване на правоспособност - съдия по спортни танци;
/2/. Регламентира реда за категоризация и прекатегоризация на съдийския състав;
/3/. Изготвя и актуализира картотеката на съдиите и съдийската листа за всяка спортно-състезателна година;
/4/. Отговаря за воденето на досие на всеки съдия към БФКСТ;
/5/. Подготвя провеждането на изпити и обучителни курсове,свързани с квалификацията и категоризацията на съдиите по СТ в БФКСТ, провевеждането на курсовете и изпитете се организират от УС на БФКСТ;
/6/. Анализира и оценява дейността на съдийската комисия за всяко състезание;
/7/. Разглежда дисциплинарни нарушения и налага наказания които се утвърждават от УС на БФКСТ; 
/8/ . Правилници, наредби, кодекси и други промени, отнасящи се до съдийската дейност в БФКСТ е в правомощията на УС на БФКСТ;

/9/. СС следи за спазване на професионалната етика и морал на съдиите към БФКСТ; 
/10/. След приключване на всяка спортно-състезателна година СС изготвя доклад, въз основа на съдийските отчети на Главния съдия, в който прави анализ на работата на съдийските комисии и набелязва мерки за подобряване дейността на СКл;
/13/. СС се отчита пред УС, СКл и ОС на БФКСТ за своята дейност. 
Чл.26. СС провежда редовни заседания на всеки три месеца; 
(1). Заседанията се свикват от Председателя на СС, като известява задължтелно членовете на УС на БФКСТ най-малко 8 часа преди датата на провеждането на заседанието с указване на място, ден, час и дневен ред. 
(2). Председателят на СС ръководи заседанието. 
(3). Заседание не може да има продължителност повече от 8 часа на ден. 
(4). Редовно е заседанието, на което са присъствали 50% + 1 от състава на СС. 
(5). Присъстващо е и лице, с което има двустранна телефонна или друга връзка, гарантираща установяването на самоличността му в обсъждането и вземането на решения. 
(6) .Решенията на СС се взимат с явно гласуване, с обикновено мнозинство.
(7). Протокол от решенията на СС се изготвя в минимум два екземпляра /копия/ – за документацията на БФКСТ и за СС.
Чл.27. Извънредно заседание може да се свика при отправено искане за дата на заседание от член на СС изпратено до Предедателя на СС. В случай, че Председателя не го свика до един ден, заседанието може  да се свика от член на СС с дневен ред, дата и час. 
На заседанието е необходимо да присъстват 50% + 1 от състава на СС. Протокола се изготвя от искането на член на СС на БФКСТ.
Чл.28. Молби, жалби и други писмени документи, късаещи дейността на СС се подават в офиса на БФКСТ. Същите се внасят в едноседмичен срок за разглеждане до СС.  
Чл.29. СС е длъжен да разгледа документите не по-късно от второто си редовно заседание от датата на получаването им.
Чл.30. Решенията на СС могат да бъдат оспорвани пред УС на БФСКТ.
Чл.31. Решенията на СС могат да бъдат изменени с решение на УС и ОС на БФКСТ;
Чл.32. Решенията за приемане на нови съдии от други организации към БФКСТ, както и трансфер на съдии са в правомощията на Председателя на БФКСТ.

РАЗДЕЛ III 	
Чл.33. Права и задължения на Главния съдия.
(1). Права на Главния съдия:
/1/ да прекрати състезание при грубо неспазване на задълженията от страна на организаторите;
/2/ да прекрати състезание при извънредни ситуации застрашаващи сигурността и достойнството на участниците (състезатели, съдии, треньори, технически лица и др.)
/3/ да не допуска до участие в съдийска комисия съдия , който не представи редовна съдийска Книжка и не е включен в съдийската  листа за съответната календарна година.
4/ да сезира СС и да предлага дисциплинарно наказание на съдия, който грубо е превишил правата си и не е изпълнил в пълен обем задълженията си, посочени в настоящия Правилник. 
/5/ да дисквалифицира състезатели за неспазване на Състезателния правилник.
/6/ временно да спре състезанието, ако са констатирани нарушения на Състезателния правилник и Наредба ДСК до отстраняването им. 
/7/ да взема решения по всички спорни случаи, които могат да възникват между организатори, треньори, съдии и състезатели предвид правилниците и наредбите на БФКСТ.
/8/ след края на състезанието да изисква писмени обяснения от членове на СКм , при констатирани разлики от над 4/четири/ пункта в оценяването.Задължително се отбелязва в Доклада му до СС.
/9/ да промени частично или изцяло СКм по време на състезание от ДСК,при констатирано от него тенденциозно нарушаване на действащите Правилници и Наредби в БФКСТ. Заменените членове на СКм не могат да продължат да съдийстват в оставащите кръгове или групи от състезанието.
/10/. Причините и имената на членовете на СКм,спрямо които е предприета санкцията , задължително се отразяват в Доклада на Главния съдия.Действията и причините довели до санкцията задължително се разглеждат на извънредно заседание на СС.
/11/. да получава възнаграждения по Наредба за заплащане труда на съдиите на БФКСТ за състезания от ДСК.
/12/. Главният съдия няма право да отменя съдийски решения;
/13/. Главният съдия няма право да участва в състава Съдийската комисия.
(2). Задължения на Главния съдия: 
/1/. да се яви в залата минимум 1 час преди началото на състезанието;
/2/. да провери преди началото на състезанието присъствието и състава на съдийската и секретарската комисии, да се запознае с всички необходими за провеждане на съответното състезание документи и да провери редовността и готовността на участниците в състезанието; 
/3/. да редуцира броя на оперативните съдии(от 11 на 9 броя, от 9 на 7 броя) или да допълва състава на СКм от присъстващи съдии, в случай, че не не се присъстват резервни съдии.
/4/. да включи при необходимост резервния съдия в състава на съдийската комисия. В определени случаи (за В,А и М клас), при липсващ резервен съдия, Съдията по ограничения може да изпълнява и задълженията на редови съдия;

/5/. да контролира дейността на съдийската комисия по отношение на: спазване правата и задълженията, произтичащи от съдийския правилник, своевременно заемане на съдийско място, допуснати грешки в съдийските решения (технически или умишлени);
/6/. да следи за спазването на стандартизираното времетраене на музикалния съпровод, музикално темпо и размери на мелодиите;
/7/. да контролира дейността на Секретарската комисия и да оказва съдействие при необходимост;
/8/. да контролира водещия на състезанието за спазване програмата за провеждане на състезанието; 
/9/. да определя и контролира броя на двойките във всяка серия и спазване на предварително обявения състав на сериите; 
/10/. да контролира заедно със съдията по ограниченията спазването на изискванията по отношение състезателните програми и костюми за съответния клас танцьори, при което ако нарушението не се отстрани след забележка, на следващия кръг да дисквалифицира двойката от състезанието по спортни танци; 
/11/. да преглежда състезателните списъци и да изисква при нужда документи, касаещи редовността на състезателите;
/12/. в случай, че Главния съдия не се яви или не може да изпълнява задълженията си, съдийската комисия с обикновено мнозинство избира председател (член на комисията), който да изпълнява и тези задължения.
/13/. в случай на констататиранао голяма амплитудна разлика в оценяването на редовите съдии, има право да предприеме адекватни, обусловени действия, които се изразяват в:
· спиране на турнира, категорията;
· искане на писмено обяснение от съответните съдии;
· корекция на съдийския състав;
· преиграване на съответния състезателен кръг.
 /14/. да изпрати доклад по образец в офиса на БФКСТ, заедно с протоколите на Секретариата в срок до 5 дни след приключване на турнира или първенството;
/15/. Главният съдия е задължен да включи в доклада си констатираните нарушения, извършилите,наложените санкции и причините довели до тях;
Чл.34. Права и задължения на Съдията по ограниченията: 
(1) Права на Съдията по ограниченията:
 /1/ да изисква (чрез Главния съдия) отстраняване на танцова двойка от състезанието за неспазване на ограниченията във фигурния материал за клас „Е”, "D" и "С" и  изискванията за състезателни костюми съгласно Състезателния правилник.
/2/ да получава възнаграждение съгласно Наредбата за заплащане на труда на съдиите на БФКСТ за състезания от ДСК. 
(2). Задължения на Съдията по ограниченията: 
/1/. да следи за спазване на изискванията на Състезателния правилник по отношение на ограниченията на фигурния материал за клас „Е”, "D" и "С"; 
/2/. да следи за спазване на изискванията на Състезателния правилник по отношение на костюмите на състезателите.
/3/ да прегледа костюмите на състезателите преди началото на състезанието и да отстрани съвместно с Главния съдия тези с несъответствия с изискванията на Състезателния правилник;
/4/. своевременно да информира главния съдия и да предлага мерки по регистрирани нарушения;
Чл.35. Права и задължения на редовите съдии (включени в СКм):
(1). Права на редовите съдии:
/1/. да получават възнаграждения от участия в съдийски комисии, съгласно Наредбата за заплащане на съдиите по спортни танци  на БФКСТ за съответната календарна година;
/2/. да откажат участие в състезание, когато е застрашена тяхната сигурност и достойнство без угрозата да получат дисциплинарни наказания от БФКСТ;
/3/. Да информират Главния съдия  при констатиране на груби нарушения на нормативните документи на БФКСТ;
/4/.Съдия може да напусне състезание преди неговия край, само и единствено при неотложна необходимост. Разрешение за напускане се получава само от главния съдия, след подаване на мотивирана молба в два екземпляра.
(2). Задължения на редовите съдии:
/1/. да носят и представят съдийската си книжка на Главния съдия и Председателя на секретарската комисия на състезанието; 
/2/. да бъдат в подходящо облекло, съобразено с категорията и престижа на състезанието ; 
/3/. да не обсъждат преди края на състезанието с треньори, съдии, състезатели, организатори , публика и др. своите оценки за състезателната програма и състезателите; 
/4/. да не употребяват алкохол и наркотични вещества преди и по време на състезанието; 
/5/. да проявяват принципност, обективност и безпристрастност при съдийстване; 
/6/. да спазват принципите, установени в Европеската харта на спорта, Етичния кодекс за спорта, Етичния кодекс на съдиите по спортни танци и Конвенцията за насилието и лошото поведение ;
/7/. да участват в превенцията и контрола на употребата на допинг ;
/8/. да спазват съдийската етика и да опазват престижа на съдията.

РАЗДЕЛ IV.
Статут на съдиите по спортни танци
I. Общи положения.
(1).Този раздел регламентира Статута на съдиите по спортни танци.
(2). Целта на Статута е да определи:
/1/ Правоспособност на съдиите по спортни танци;
/2/ Условия и ред за картотекиране на съдиите по спортни танци;
/3/ Категоризация на съдиите по спортни танци.
Чл.36. Контрола и ръководството на съдийската дейност, определянето на статута на съдиите по спортни танци, тяхната правоспособност, условията и реда за картотекиране, и категоризацията се извършват от СС на БФКСТ.
Чл.37. Правоспособност за съдия по Спортни Танци (СТ) могат да придобият всички граждани на Република България и Европейския съюз, отговарящи на следните условия:
/1/. да имат навършени 18 години;
/2/. да притежават минимум средно образование;
/3/. да имат придобит минимум състезателен клас ”В” (придобит по точки); 
/4/. да са приключили състезателната си кариера като младежи/състезатели до 21 години;
/5/. да притежават диплома за завършено образование със специалност „спорт“, издадена от НСА, Свидетелство за професионална квалификация със специалност ,,спорт“, или еквивалент на степен на образование, признато в РБългария от Министерството на образованието, или завършен обучителен курс организиран от БФКСТ.
/6/. да са издържали първоначален изпит, организиран от БФКСТ; 
/7/. да са неосъждани за умишлени престъпления;
/8/. да имат медицинско свидетелство за физическа и психическа годност, издадени от съответен компетентен орган; 
/9/. да са предложени от клуб, редовен член на БФКСТ(внесъл всички дължими плащания и документи,съгласно Устава и действащата нормативна база на БФКСТ);
 Чл.38. Първоначалното картотекиране и издаване на съдийска книжка от БФКСТ се извършва от Председателя на БФКСТ и СС, след подаване на следните документи в БФКСТ: 
/1/. заявление; 
/2/. автобиография; 
/3/. документи, доказващи правоспособност съгласно Чл.46.от настоящата Наредба;
/4/. платен съдийски членски внос за съответния период; 
/5/. декларация за свързаност;
/6/. копие на съдийска книжка( ако е имал такава).
 Чл.39. На основание на подадени документи, съгласно чл.46 и чл.47, СС създава регистър на съдиите по спортни танци към БФКСТ.
Чл.40. СС създава досие на съдията, който съдържа копие на всички документи за правоспособност, категория и квалификация. 
Чл.41. Съдийската книжка се попълва и заверява(подпис и печат) от Председателя на БФКСТ и СС;
Чл.42. Участия в съдийски семинари и обучителни курсове, организирани от БФКСТ за придобиване или потвърждаване на съдийска категория, се вписват и заверяват в съдийските книжка и картон от Председателя на БФКСТ или Председателя на СС.
Чл.43. Картотекирането има за срок една календарна  година.В този период съдията може да участва в съдийски комисии  на състезания ,организирани от  БФКСТ. За участие в СК на състезания/фестивали на територията на РБ, организирани от други нелицензирани организации, съдията е длъжен да поиска разрешение от УС на БФКСТ.
Чл.44. В началото на всяка календарна година, УС утвърждава съдийската листа за съответната година, изготвена и предложена от СС;  
Чл.45. Включване в съдийската листа за всяка календарна  година се извършва след подаване в срок, определен от УС или действащата нормативна база на БФКСТ, до СС на следните документи: 
/1/. бланка за картотекиране на съдия по СТ, предложен от КСТ;
/2/. декларация за свързаност (приложение1);
/3/. документ за платена съдийска такса за съответната календарна година;
/4/. Заверено ( подпис на Председателя на БФКСТ и СС и печат в съдийската книжка)участие в семинари, курсове и други мероприятия, организирани от БФКСТ за потвърждаване на съдийска категория; 
Чл.46. Съдия по спортни танци не се включва в съдийската листа за съответната календарна година:
/1/ при липсващи документи от настоящия Правилник; 
/2/ при наличие на наложени от БФКСТ наказания в предходната година, които все още не са изтекли към датата на изготвяне на съдийската листата; 
/3/при подаване на заявление за „замразяване“на съдийски лиценз.
Чл.47. Санкционираният съдия се включва отново в съдийската листа след:
/1/. изтичане срока на наказанието; 
/2/. подаване на молба до УС;
/3/. утвърждаване от УС;
Чл.48. Категоризация и прекатегоризация на съдиите по спортни танци е процедура, чиято цялостна организация и провеждане е в правомощията на УС. Присъдени категории се одобряват от УС.
Чл.49. Съдийските категории в БФКСТ във възходящ ред са:
			/1/. ,III -та“- категория
			/2/. ,,II -ра“ - категория
			/3/. ,,I -ва“ - категория
			/4/. ,,AN” – категория
			/5/. ,,AF” – категори
                        /6/. ,,EXPERT” – категория


Чл.50.  Съдийски категории и произтичащи от тях права за съдийстване.
	(1). ”III -та” категория  дава право на съдийстване на ДЛОП, НТ и МТ по спортни танци, във всички възрасти и класове: “E”, “D” и “C”.
(2). “II-ра“категория дава право на съдийстване на ДП по клас, ДЛОП, НТ и МТ по спортни танци във всички възрасти и класове: “E”, “D” ,“C”, „В“ и „А“.
(3). “I-ва“ категория  дава право на съдийстване на ДП, ДЛОП, НК, НТ и МТ по спортни танци във всички възрасти и класове: “E”, “D” ,“C”, „В“,“А“ и „М“
(4). “AN”  категория  дава право на съдийстване на ДП,ДЛОП, НК, НТ и МТ по спортни танци във всички възрасти и  класове: “E”, “D” ,“C”, „В“,“А“ и „М“
(5). “AF” категория дава право на съдийстване на формации. Категория „ АF“ се получава при спазване на изискванията, след утвърждаване от УС, по предложение на СС на БФКСТ. Предложените съдии следва да имат минимум 3(три) години стаж в катеория „AN”.
 (6). „EXPERT“ категория: категорията дава право за съдийстване на всички категории и първенства от ДСК и МСК. EXPERT“ категория дава право да си главен  съдия и съдия по ограниченията. EXPERT“ категория се получава и присъжда от УС на БФКСТ за високи спортни постижения като състезател, треньор, както и за международен опит в спортните танци.
Чл.51. Категоризацията на съдиите по спортни танци към БФКСТ се основава на:
		/1/. документи ,съгласно чл.46 от настоящия Правилник;
		/2/.съдийски стаж (доказва се със съдийска книжка).
Чл.52. Всяко лице, притежаващо съдийска правоспособност и съдийска книжка от друга българска или чуждестранна федерация по спортни танци, получава съдийска правоспособност, съгласно условията заложени в настоящия Правилник и съдийска категория към БФКСТ, както следва:
		/1/. “III-та „  категория – съдийски стаж до 5(пет) години;
		/2/. „ II-ра “  категория – съдийски стаж от 5(пет) до 10(десет) години;
		/3/. „ I- ва “  категория – съдийски стаж над 10(десет) години.
Чл.53. Прехвърляне на съдийски права от чуждестранна федерация, получаване на статут и категория към БФКСТ е в правомощията на Председателя на БФКСТ.
Чл.54. Всяко лице, непритежаващо правоспособност за съдия по спортни танци от друга българска или чуждестранна федерация, може да придобие  правоспособност и първоначална „III”- категория към БФКСТ, съгласно настоящия Правилник. 

Повишаването на категорията се осъществява както следва:

		
/1/. „II-ра“ категория:
-     заявление до УС и СС за получаване на съответната категория;
-     издържан успешно изпит за получаване на съдийска категория „II-ра“;
-      съдийски стаж в “ III-та „  категория не по-малко от 3(три) години и/или минимум 12 състезания в съответната категория (удостоверява се със съдийска книжка);
-     участие в обучителни семинари, курсове и други мероприятия,организирани от БФКСТ за потвърждаване на категория (удостоверява се със съдийска книжка).

/2/. „I-ва“ категория: 
·  заявление до УС и СС за получаване на съответната категория;
·  две препоръки от съдии, минимум категория „AN“;
·  издържан успешно изпит за получаване на съдийска категория „I-ва“;
·  съдийски стаж във “II-ра„ категория не по-малко от 3(три) години и/или минимум 12 състезания в съответната категория (удостоверява се със съдийска книжка);
·  участие в обучителни семинари, курсове и други мероприятия,организирани от БФКСТ за потвърждаване на категория (удостоверява се със съдийска книжка).
 
/3/. „AN“ категория: 
· заявление до УС и СС за получаване на съответната категория;
· издържан успешно изпит за получаване на съдийска категория „AN“;
· съдийски стаж в “I-ва„ категория не по-малко от 3(три) години и/или минимум 12 състезания в съответната категория (удостоверява се със съдийска книжка);
· участие в обучителни семинари, курсове и други мероприятия,организирани от БФКСТ за потвърждаване на категория (удостоверява се със съдийска книжка).
/4/. „EXPERT“ категория: 
· заявлението се прави до УС и СС на БФКСТ за получаване на съответната категория;
· издържан успешно изпит за получаване на съдийска категория „EXPERT“;
·  CV като състезател, треньор и  спортен съдия на Международни, Европейски и Световни първенства.
· участие в обучителни семинари, курсове и други мероприятия,организирани от БФКСТ.
· 
Чл.55. За изключителни заслуги и /или постигнати високи спортни резултати, всеки съдия има право да направи обосновано предложение пред УС на БФКСТ, за присъждане на съдийска категория, извън посочените в чл.61 и чл.63 условия и срокове. 
Чл.56. Промяната на категорията се вписва и заверява в съдийската книжка от Председателя на БФКСТ. 


РАЗДЕЛ V
	Дисциплинарни нарушения и наказания на съдиите 

Чл.57. Съдия,който не е присъствал на повече от 50% от задължителните обучителни семинари, курсове и други мероприятия,организирани от БФКСТ за потвърждаване на съдийска категория, понижава присъдената му категория с една степен.
Чл.58. При нарушаване на задълженията на съдиите(удостоверено с доклад на Главния съдия или друг писмен документ-сигнал, жалба), произтичащи от настоящия Правилник и неспазване на нормативната база на БФКСТ, СС предлага следните дисциплинарни наказания на съдии по СТ до УС на БФКСТ:
/1/.  спиране на съдийски права за срок от три до пет състезания;
/2/. спиране на съдийски права за срок до една година;
/3/. Спиране на съдийски права за период, по-голям от една година.
Чл.59. Съдия, със спрени съдийски права за период по-голям от една година, се включва отново в съдийската листа след:
/1/. изтичане срокът на наказанието;
/2/. успешно издържан изпит за потвърждаване на съдийска категория.
Чл.60. Дисциплинарните наказания се определят в зависимост от нарушенията и тяхната значимост и се налагат, след като се разгледат писмени обяснения на заинтересованите лица, подадени към СС не по-късно от 5дни от датата на провеждане на състезанието. При неподадени в срок писмени обяснения, заинтересованите лица губят правото да обжалват решението на СС пред УС, АК и ОС на СКл и  БФКСТ. 
Чл.61. Съдийският съвет уведомява писмено заинтересованите лица за своето решение и наложеното дисциплинарно наказание.
Чл.62. Решението на СС подлежи на обжалване в едномесечен срок от неговото оповестяване.
Чл.63. Решението на СС може да бъде обжалвано поетапно пред УС, АК, ОС на СКл.и БФКСТ. 



РАЗДЕЛ VI
Критерии , области  и основни правила на съдийстване.
 Чл.64. Общи и основни критерии за оценка:
(1). Музика
/1/. Такт;
/2/. Ритъм;
/3/. Музикалност.
(2). Баланс
/1/. Статичен баланс;
/2/. Динамичен баланс;
/3/. Водене и следване.
(3). Протичане на движението
/1/. Протичане на движението в пространството;
/2/. Протичане на движението чрез вътрешните сили и енергия;
/3/. Протичане на движението във всеки елемент.
(4). Характеристика
/1/. Представяне формата на различните танци;
/2/. Промяна на характеристиката по време на състезанието, от танц в танц;
/3/. Лична интерпретация и изразни средства;

Чл.65. Области на съдийстване:
(1). За Деца 1, Деца 2, ЮМВ и Е и D клас на останалите възрасти :
/1/. Ритмическо съответствие и основен ритъм;
/2/. Линии на тялото;
/3/. Техника.
(2). За ЮМВ , ЮСВ, Младежи и Аматьори клас „С”:
/1/. Ритмическо съответствие и основен ритъм;
/2/. Линии на тялото;
/3/. Движение;
/4/. Техника.
(3). За ЮСВ, Младежи и Аматьори клас „В”, ,А” и „М”:
/1/. Ритмическо съответствие и основен ритъм;
/2/. Линии на тялото;
/3/. Движение;
/4/. Ритмическа интерпретация;
/5/. Техника

Чл.66. Основни правила:
(1). Съдийстването на танцовата двойка започва от момента, в който танцьорите стъпват на дансинга и завършва при завършване на музикалния съпровод, т.е. съдията е длъжен да проверява своите оценки в течение на целия танц и да ги коригира, ако е необходимо.
(2). Ако танцовата двойка е прекратила своето танцуване преди края на музикалния съпровод по неоснователни причини, то тя трябва да бъде поставена на последно място в този танц. Ако това се случи на финал, то танцовата двойка следва да бъде поставена на последно място.
(3). Танцовата двойка следва да бъде оценявана изключително и само за изпълнението на конкретен танц на база общи и основни критерии . Влиянието на каквито и да са титли, предшестващи даденото танцуване или резултати, получени в други изпълнения са недопустими.
Заключителни разпоредби

§ 1. Приложение No1(Декларация за свързаност на съдията), Приложение No2(Наредба за заплащане труда на съдиите по спортни танци към БФКСТ), Приложение No3(Бланка-Доклад на Главния съдия)  са  неразделна част от настоящия Правилник.
§ 2. Започнати производства по издаване, подновяване, отнемане, прекратяване и повишаване на съдийски категории се довършват по реда, указан в настоящия Правилник.
§ 3. Случаи, непредвидени в настоящия Съдийски правилник се разглеждат от УС на БФКСТ, съобразно Устава и действащата нормативна база на БФКСТ.
§ 4. Настоящият правилник е приет от УС на БФКСТ на основание Устава и Административно-устройствения правилник на БФКСТ с протокол  №4 /16.05.2025г. от УС на БФКСТ и влиза в сила от момента на приемането му.



Председател БФКСТ:	
/Г. Найденов/
















ПРИЛОЖЕНИЕ No 1

ДЕКЛАРАЦИЯ ЗА СВЪРЗАНОСТ

Долуподписаният.......................................................................................................................

ДЕКЛАРИРАМ, ЧЕ

1. съм член на следените КСТ:
______________________________________________________________________
________________________________________________________________________________
2. съм член на Управителния или Контролния съвет на КСТ:
________________________________________________________________________________________________________________________________________________________________
3. съм треньор или инструктор в следните КСТ:
________________________________________________________________________________________________________________________________________________________________
4. мои съпруг, роднини по права линия без ограничение и по съребрена до четвърта степен са членове на Управителния съвет или на Контролния съвет, или са треньори, инструктори или състезатели в следните КСТ:
_______________________________________________________________________________________________________________________________________________________________
За невярно декларирана информация нося отговорност съгласно Устава и Правилниците на БФКСТ и действащото законодателство.
При промяна в декларираните обстоятелства ще уведомя писмено БФКСТ в срок от 7 (седем) дни от настъпването на промяната.

ДЕКЛАРАТОР :

Приложение No 2


НАРЕДБА
ЗА ЗАПЛАЩАНЕ ТРУДА НА СЪДИИТЕ ПО СПОРТНИ ТАНЦИ КЪМ ДСК-2025г.

1.Съдийски хонорар:
	категория
	заплащане за 
1 ден

	EXPERT
	250лв

	AN
	200лв

	I-ва
	170лв

	II-ра
	150лв

	III-та
	125лв

	Главен съдия/Съдия по ограниченията
	250лв



2.Транспортни разходи:
а/ стойността на билет за обществен транспорт;
б/ стойността на гориво,определена съгласно средния разход на МПС и изминати километри.
3.Ношувки/Настаняване:
При завършване на състезанието след 22.00ч и отстояние по-голямо от 100км, Организаторът е длъжен да осигури и обезпечи нощуването на съдиите.


Председател БФКСТ: 
/ Г. Найденов /




Приложение № 3

                            До СС на БФКСТ
							


Д  О  К  Л  А  Д


От………………………………………………………………………………- Главен съдия 
                                     /име,презиме/

на………………………………………………………………………………………………………
                                           /вид,ранг на състезанието/

проведено на……………………………………………  в град .............................................
                                                           /дата/

ОРГАНИЗАТОРИ :

………………………………………………………………………………………………………

………………………………………………………………………………………………………

	СЪДИЙСКА
КОМИСИЯ
	ИЗТЕГЛЕНИ ПО ЖРЕБИЙ ИЛИ
НАЗНАЧЕНИ ОТ КОМИСИЯТА КЪМ БФКСТ
	СЪДИЙСТВАЛИ
НА
СЪСТЕЗАНИЕТО

	ГЛАВЕН СЪДИЯ
	
	

	СЪДИЯ А
	
	

	СЪДИЯ В
	
	

	СЪДИЯ С
	
	

	СЪДИЯ D
	
	

	СЪДИЯ Е
	
	

	СЪДИЯ F
	
	

	СЪДИЯ G
	
	

	СЪДИЯ H
	
	

	СЪДИЯ J
	
	

	СЪДИЯ K
	
	

	СЪДИЯ L
	
	

	СЪДИЯ ПО ОГРАНИЧЕНИЯТА
	
	

	РЕЗЕРВЕН СЪДИЯ
	
	




	СЕКРЕТАРИАТ
	

	Председател
	

	Асистент
	

	Асистент
	




Водещ:…………………………………………………………………………………………......

Овучител:..........................................………………………………………………………………

	УСЛОВИЯ ЗА ПРОВЕЖДАНЕ НА СЪСТЕЗАНИЕТО
	

	ДАНСИНГ – вид, размери
	

	ОСВЕТЛЕНИЕ–изкуствено ,естествено ,смесено
	

	МУЗИКАЛНО ОФОРМЛЕНИ
	

	ТЕМПЕРАТУРА НА ВЪЗДУХА В ЗАЛАТА
	

	НАГРАДИ
	

	МЕДИЦИНСКО ОСИГУРЯВАНЕ
	

	ОРГАНИЗАЦИЯ-НАЧАЛЕН ЧАС, ПАРАД, ПУБЛИКА, КОМЕНДАНТ
	

	УЧАСТИЕ НА БРОЙ СЪСТЕЗАТЕЛНИ ДВОЙКИ –

ПО ВЪЗРАСТИ

ПО КЛАСОВЕ
	

	ОЦЕНКА НА РАБОТАТА НА ЧЛЕНОВЕТЕ НА СЪДИЙСКАТА КОМИСИЯ
	

	НЕРЕДНОСТИ
И 
НАРУШЕНИЯ
	

	ЗАКЛЮЧЕНИЕ
	





Главен съдия:  ……………………………………….
								               име / подпис



ДАТА:

